O‘zbekistonda xorijiy tillarni o‘qitish bo‘yicha eng yaxshi maktablar Prezident sovrini bilan mukofotlanadi

Hukumat qarori bilan “Umumiy o‘rta ta’lim tashkilotlari, akademik litsey va kasb-hunar maktablari o‘quvchilari o‘rtasida fan olimpiadalarini tashkil etish, o‘tkazish hamda xalqaro olimpiadalar ishtirokchilarini saralash va g‘oliblarni rag‘batlantirish tartibi to‘g‘risida”gi nizom tasdiqlandi.
Qaror bilan Prezident sovrini uchun “Xorijiy tillarni o‘qitish bo‘yicha eng yaxshi maktab” tanlovini o‘tkazish tartibi to‘g‘risidagi nizom tasdiqlandi.
Nizomga ko‘ra, Xorijiy tillarni o‘qitish bo‘yicha eng yaxshi maktab tanlovi har yili ingliz, nemis, fransuz tillari (xorijiy tillar) o‘qitiladigan maktablar o‘rtasida o‘tkaziladi.
Tanlovda ishtirok etish istagini bildirgan maktab har yili 20-sentabrgacha Xalq ta’limi vazirligi axborot tizimida maktab terma jamoasini ro‘yxatdan o‘tkazadi.
Shunga ko‘ra, ro‘yxatdan o‘tgan maktab har yili 20-oktabrgacha axborot tizimiga xorijiy tillarni o‘qitish bo‘yicha belgilangan asosiy ko‘rsatkichlarini kiritadi.
Tanlovda har bir maktabdan bitta til bo‘yicha bitta terma jamoa ishtirok etishi mumkin. Terma jamoa 7—9-sinflarda o‘qiydigan 5 nafar o‘quvchidan tashkil topadi.
Tanlov 3 bosqichda quyidagi muddatlarda o‘tkaziladi.
1-bosqich (tuman bosqichi) – har yili fevral oyida. Bunda ishtirokchilarning xorijiy tillarni bilish darajasi test topshiriqlari vositasida sinovdan o‘tkaziladi.
2-bosqich (viloyat bosqichi) – har yili aprel oyida. Ushbu bosqichda ishtirokchilarning tinglab tushunish (listening), yozish (writing), o‘qish (reading) va leksik-grammatik ko‘nikmalari baholanadi.
3-bosqich (respublika bosqichi) – har yili avgust oyida. Mazkur bosqichda ishtirokchilarning tinglab tushunish (listening), yozish (writing), gapirish (speaking) va o‘qish (reading) ko‘nikmalari chet tilini bilishning xalqaro sertifikatsiyalangan standartlari asosida sinovdan o‘tkaziladi hamda tegishli til ona tili sifatida foydalaniladigan mamlakatlar haqidagi bilimi tekshiriladi.
Respublika bosqichida 1-o‘rinni ko‘lga kiritgan maktab Prezident sovrini sohibi sifatida e’lon qilinadi.
Tanlov g‘oliblari quyidagi miqdorlarda Prezident sovrini bilan mukofotlanadi:
Tuman (shahar) bosqichida:
Viloyat bosqichida:
Respublika bosqichida:
Bundan avval USAID o‘zbekistonlik maktab o‘quvchilariga 10 million dollarlik xorij darsliklarini taqdim etgani haqida xabar berilgandi.